**SPRÁVA O TRANSPARENTNOSTI**

**za účtovné obdobie končiace sa k 31.12.2012**

**Zverejnenie správy o transparentnosti**

**(v súlade s § 24 zákona č. 540/2007 Z. z. o audítoroch, audite a dohľade nad výkonom auditu)**

1. **Právna forma a vlastníctvo**

Audítorská spoločnosť LEON Audit, s.r.o. IČO 44 828 331, so sídlom Galvaniho 7/D, 821 04 Bratislava. Spoločnosť je zapísaná v obchodnom registri Okresného súdu Bratislava I., vložka číslo 60085/B. Licencia UDVA číslo 353.

K dátumu tejto správy majetkové a hlasovacie práva v audítorskej spoločnosti vo výške 100 % vlastní Ing. Lucia Nováková, licencia UDVA č. 983, čím spoločnosť spĺňa ustanovenie § 5. odst. 1, písm. b) zákona 540/2007 Z. Z. o audítoroch, audite a dohľade nad výkonom auditu.

Štatutárnym orgánom spoločnosti sú:

Ing. Lucia Nováková, licencia UDVA č. 983

Mgr. Peter Novák

Ako členovia štatutárneho orgánu spĺňajú ustanovenie §3 odst. 1 zákona 540/2007 Z. Z. o audítoroch, audite a dohľade nad výkonom auditu.

Písomnosti zakladajúce práva a povinnosti spoločnosti podpisujú a za spoločnosť konajú konatelia samostatne a to tak, že k obchodnému menu spoločnosti pripoja svoj podpis.

1. **Sieť**

Spoločnosť LEON Audit, s.r.o. nie je členom siete v zmysle § 2, odst. 10 zákona 540/2007 Z. Z. o audítoroch, audite a dohľade nad výkonom auditu

1. **Štruktúra riadenia audítorskej spoločnosti**

V súlade s § 21 odst. 1 zákona 540/2007 Z. Z. o audítoroch, audite a dohľade nad výkonom auditu vykonáva audit v spoločnosti LEON Audit, s.r.o. Ing. Lucia Nováková, číslo licencie UDVA 983, ako spoločník, resp. štatutárny orgán. Druhým konateľom nezapísaným v zozname audítorov je Mgr. Peter Novák.

Konatelia nesú zodpovednosť za celkovú stratégiu audítorskej spoločnosti, za zostavenie jej účtovnej závierky a za celkové riadenie spoločnosti. Za každodenné riadenie audítorskej spoločnosti zodpovedajú rovnako jeho konatelia.

1. **Vnútorný systém zabezpečenia kvality**

Audítorská spoločnosť uplatňuje vnútorný systém zabezpečenia kvality, ktorý definovala spoločnosť LEON Audit, s.r.o. a ktorý je uvedený v Internej smernici spoločnosti k systému zabezpečenia kvality. Tento systém zahŕňa zásady a postupy, ktoré riešia zodpovednosti za riadenie systému zabezpečenia kvality v rámci audítorskej spoločnosti, etické požiadavky, akceptáciu a pokračovanie vo vzťahu s klientom, akceptáciu a pokračovanie projektu, ľudské zdroje, realizáciu projektov a monitorovanie.

Previerka zabezpečenia kvality projektu

Správy o štatutárnom audite individuálnej účtovnej závierky alebo konsolidovanej účtovnej závierky, okrem iných aj subjektov verejného záujmu sú pred ich vydaním predmetom previerky zabezpečenia kvality projektu, ktorú vykonáva partner audítorskej spoločnosti alebo licencovaný audítor s dostatočnými a primeranými skúsenosťami a odbornou kvalifikáciou.

Previerka zabezpečenia kvality projektu pozostáva z kontroly správy audítora a účtovnej závierky alebo z iných finančných údajov, ktoré sú predmetom správy, plánu auditu, memoranda o zahrnutí výsledkov auditu alebo inej podobnej správy, vybranej pracovnej dokumentácie a iných dokumentov podľa potreby. V prípade, že sa riziko projektu považuje za vyššie než bežné alebo podstatne vyššie než bežné, je potrebná rozsiahlejšia previerka, vrátane kontroly príslušnej pracovnej dokumentácie súvisiacej s identifikovanými rizikami.

Audítorskú správu možno vydať len v tom prípade, ak sa osoba vykonávajúca previerku ubezpečí, že audítorský tím vykonal primerané úsudky a závery, a že boli dodržané medzinárodné audítorské štandardy vydané International Auditing and Assurance Board (IAASB) (ďalej ISA) a iné relevantné postupy a predpisy platné v Slovenskej republike.

Vyhlásenie konateľov

Konatelia spoločnosti LEON Audit, s.r.o. sa ubezpečili, že vnútorný systém kontroly uvedený vyššie účinne poskytuje primerané ubezpečenie, že audítorská spoločnosť a jej pracovníci dodržiavajú platné odborné štandardy a regulačné a zákonné požiadavky, a že vydané audítorské správy primerane zodpovedajú okolnostiam.

1. **Dátum poslednej previerky zabezpečenia kvality uskutočnenej SKAU alebo UDVA**

SKAU vykonala poslednú previerku zabezpečenia kvality dňa 6.8. 2012.

1. **Zoznam subjektov verejného záujmu, v ktorých audítorská spoločnosť**

v predchádzajúcom účtovnom období uskutočnila audit podľa zákona o audítoroch

* Obec Králová pri Senci
1. **Vyhlásenie o postupoch audítorskej spoločnosti na zabezpečenie nezávislosti**

Spoločnosť LEON Audit, s.r.o. prostredníctvom audítora zodpovedného za zákazku auditu v súlade s požiadavkami na nezávislosť platnými pre zákazku za audit získava informácie s cieľom identifikovať a vyhodnotiť okolnosti, ktoré nezávislosť ohrozujú, prijíma opatrenia na elimináciu ohrozenia nezávislosti zákazky na audit a zdokumentuje závery o nezávislosti a všetky relevantné rokovania, ktoré tieto závery podporujú.

1. **Vyhlásenie o sústavnom vzdelávaní**

Sústavné vzdelávanie je jednou z kľúčových zásad audítorskej spoločnosti, nakoľko ide o významný prostriedok rozvoja znalostí a zachovávania a zlepšovania kvality služieb.

Školenia sú hlavne externé, pričom sa využívajú najmä školenia organizované Slovenskou komorou audítorov prípadne inými profesijnými organizáciami v súlade so zásadami vzdelávania vydanými Slovenskou komorou audítorov.

1. **Finančné informácie**

Celkové tržby spoločnosti za finančný rok končiaci sa 31. 12. 2011 predstavovali sumu EUR 34.405,-, ktorú možno rozdeliť takto:

Výnosy za štatutárny audit EUR 19.920,-

Ostatné výnosy EUR 13.985,-

1. **Základ pre odmeňovanie partnerov**

Odmena audítorov ktorí sú zapísaní v zozname audítorov vedenom Úradom je určená v závislosti od ich zodpovedností, funkcií a hodnotenia a býva vyplatená vo forme podielu na hospodárskom výsledku.

1. **Vyhlásenie k správe**

Spoločnosť LEON Audit, s.r.o. čestne prehlasuje, že podľa jej najlepšieho vedomia sú informácie uvedené tejto správe k dátumu vydania správy správne.

V Bratislave, 31.03.2013

Ing. Lucia Nováková, CA – konateľ LEON Audit, s.r.o.